Správa zo zahraničnej pracovnej cesty

1.	Účastníci ZPC:
Titul, meno a priezvisko:	Mgr. Mária Štefková, PhD.	
Pracovisko:	Štátny pedagogický ústav, Pluhová 8, Bratislava	
Pracovné zaradenie:	vedúca oddelenia špeciálnej pedagogiky a inklúzie
AJ,  RJ	
Znalosť jazykov:   
	
2.	
Zahraničná pracovná cesta:
Štát:	Írsko 	
Mesto:	Dublin	
Vykonaná v doch:	14. 5.-17.5. 2013 	
Prijímajúca organizácia:	Európska agentúra pre rozvoj špeciálneho a inkluzívneho vzdelávania  (ďalej len „Agentúra“) a Ministerstvo školstva  Írska   	
Účel cesty:	Polročné pracovné stretnutie zástupcov členských krajín EÚ (Agentúry – zboru reprezentantov a národných koordinátorov) 	
Spôsob financovania:	Cestovné náklady a časť ubytovania z prostriedkov ŠPÚ, ostatné náklady na ubytovanie a konferenciu  hradila  Agentúra.	
3.	Rámcový program pobytu:

14. 5. 2013	Príchod, ubytovanie, oboznámenie sa s materiálmi pripravenými na pracovné stretnutie a neformálne rokovania. 	
15. 5. 2013	Oficiálne privítanie  – Ciaran Cannon T.D. Minister for Training & Skills at the Department of Education & Skills.
Spoločné pracovné stretnutie členov zboru reprezentantov a národných koordinátorov. 
Vyhodnotenie projektu  Summative Impact Evaluation. 
Implementácia projektu RAAL – „Zvyšovanie úrovne výsledkov vzdelávania všetkých žiakov“. 
Skupinové diskusie.
Spoločenský večer organizovaný Ministerstvom školstva Írska. 	
16. 5. 2013	Pracovné stretnutie  národných koordinátorov. 
Pracovné stretnutie výboru Agentúry s novými členskými krajinami  (Slovenská republika, Taliansko). 
Spoločné pracovné stretnutie členov Zboru reprezentantov a národných koordinátorov s výborom Agentúry.
Návšteva Trinity College.	
17. 5. 2013	Odchod v skorých ranných hodinách. 	
4.	Stručný priebeh rokovaní
15.5. 2013
Pracovné stretnutie oficiálne otvoril  minister školstva predsedajúcej krajiny EÚ Írska – Ciaran Cannon T.D. 
Na spoločnom  pracovnom  stretnutí členov zboru reprezentantov a národných koordinátorov predstavitelia výboru  Agentúry predniesli výročnú  správu  za rok 2012 a program  na rok 2013. V  prezentácii projektu  Summative Impact Evaluation  sa bilancoval  vplyv  Agentúry na implementáciu politiky a praxe v špeciálnom a/alebo inkluzívnom vzdelávaní v členských krajinách. 
V skupinovej diskusii k  projektu RAAL – „Zvyšovanie úrovne výsledkov vzdelávania všetkých žiakov“ účastníci stretnutia predkladali  návrhy na koncepciu  projektu, kľúčové  ukazovatele, metodiku, zahrnutie expertov v projekte a návrhy produktov a výstupov projektu.  Holandský národný koordinátor prezentoval  politiku  špeciálneho  a inkluzívneho  vzdelávania, rolu zdrojových centier a externého servisu.  Cieľom holandskej politiky je znížiť počet žiakov v špeciálnych školách a zlepšiť  kvalitu  inkluzívneho vzdelávania žiakov so špeciálnymi potrebami prostredníctvom servisných služieb žiakom so špeciálnymi potrebami.  
Írski predstavitelia prezentovali národnú stratégiu na zlepšenie  rozvíjania čitateľskej a matematickej gramotnosti detí a žiakov  (The National Strategy to Improve Literacy and Numeracy among Children and Young People 2011-2020) . Po diskusii o gramotnosti účastníci členských krajín prijali spoločné odporúčania  na zlepšenie čitateľskej a matematickej gramotnosti žiakov v členských krajinách EÚ. 
Spoločenský večer bol organizovaný Ministerstvom školstva Írska.
16.5.2013
Na pracovnom  stretnutí  národných koordinátorov boli prezentované  školské systémy Dánska a Švajčiarska. Podľa odborníkov týchto vyspelých krajín,  jedným z ukazovateľov úspešnej inklúzie je spolupráca bežného učiteľa  a špeciálneho pedagóga na vyučovaní/ mimo vyučovania ako aj  postupná transformácia  špeciálnych  škôl na zdrojové centrá, ktoré poskytujú servis žiakom so špeciálnymi potrebami.  
Pracovné stretnutie výboru  Agentúry s predstaviteľmi Slovenska (Mária Tekelová, Mária Štefková) sa niesla v znamení  možnej spolupráce na riešení projektov Agentúry a o zapojení expertov zo Slovenska na riešení výskumných úloh Agentúry.  
Na záverečnom spoločnom pracovnom  stretnutí členov Zboru reprezentantov a národných koordinátorov s výborom Agentúry boli  formulované  a prijaté odporúčania. 
Hosťujúca krajina pozvala účastníkov pracovného stretnutia na prehliadku  Trinity College.
5.	Odporúčané závery
Činnosť Agentúry v roku 2013, s opätovným podporením jej aktivít a  odborných podujatí Európskou komisiou, spojeným s jej finančnou podporou, bude pre Slovenskú republiku významnou oporou pri plnení medzinárodného Dohovoru o právach osôb so zdravotným postihnutím (OSN, 2006, oznámenie č. 317/2010 Z. z.). 
6.  Prehľad prinesenej dokumentácie
Dokumentácia so závermi, podkladmi a podrobnosťami z pracovných stretnutí Zboru reprezentantov, národných koordinátorov a výboru Agentúry  bude k dispozícii pre zástupcov členských krajín po jej zverejnení na intranete (infodesk) Agentúry.
Materiály pre odbornú a širokú verejnosť v preklade do slovenského jazyka budú zverejnené na web-stránke:  http://www.european-agency.org

7.   Prínos ZPC
Získanie informácií a najnovších poznatkov z oblasti špeciálneho a inkluzívneho vzdelávania v členských krajinách EÚ ako aj príležitosť pre zapojenie sa  Slovenskej republiky do riešenia výskumných projektov Agentúry.

8.  Spôsob zverejnenia výsledkov

Súhlasím so zverejnením správy na internete.

Dátum: 22. 5. 2013

Správu vypracovala:     

Mgr. Mária Štefková, PhD., vedúca oddelenia špeciálnej pedagogiky a inklúzie, Štátny pedagogický ústav 

Správu schválil:     

Doc. PaedDr. Viliam Kratochvíl, PhD., riaditeľ Štátneho pedagogického ústavu